cyanic-selkie/wikianc huggingface dataset:
Kalpa
Miekka
Pisto rekisteröidään kalvan kärjessä olevalla metallisella painokatkaisijalla, joka on yhteydessä merkinantolaitteeseen. Painokatkaisimen ison jousen tulee kannattaa 750 gramman paino rekisteröimättä pistoa. Lisäksi painokatkaisimen kärkiosan ja kärkihylsyn väliin tulee jäädä 1,5 mm tyhjää tilaa. Kärkiosa ei saa rekisteröidä pistoja, jos kärkiosan ja kärkihylsyn väliin jää vähemmän kuin 0,5 mm tilaa. Nämä säädöt tarkistetaan kilpailuissa jokaisen ottelun alussa tarkoitukseen varatulla puntilla ja rakotulkilla.
Shapour Bakhtiar
Shapour Bakhtiar (luriksi/; 26. kesäkuuta 1914 Šahr-e Kord, Persia – 6. elokuuta 1991 Suresnes, Ranska) oli iranilainen poliitikko ja viimeinen šaahin hallinnon aikainen Iranin pääministeri tammi–helmikuussa 1979. Hän joutui pakenemaan Iranista islamilaisen vallankumouksen kukistettua hänen hallituksensa. Bakhtiar salamurhattiin hänen eläessään maanpaossa Ranskassa.
Kalpa
Lähteet
Esgrima
Matti Orpana
Orpana oli opettajana Sippolassa 1949 ja Virolahdella Ravijoen kansakoululla 1954–1970.
Shapour Bakhtiar
Ura ennen Iranin vallankumousta
Bakhtiar syntyi merkittävään bahtijaarien päällikkösukuun. Hänen äidinisänsä Najaf Gholi Khan Samsam ol-Sataneh oli 1910-luvulla kahdesti Persian pääministerinä. Bakhtiar kävi ranskalaista koulua Beirutissa Libanonissa. Hänen matkustettuaan vuonna 1934 opiskelemaan Ranskaan šaahi Reza Pahlavin hallinto vangitsi hänen isänsä, joka teloitettiin maanpetoksesta syytettynä. Bakhtiar osallistui vapaaehtoisena Espanjan sisällissotaan kansainvälisten prikaatien riveissä, opiskeli oikeustiedettä Sorbonnen yliopistossa Pariisissa ja osallistui toiseen maailmansotaan Ranskan armeijassa. Hän toimi myös Ranskan vastarintaliikkeen viestinviejänä ja väitteli sodan jälkeen tohtoriksi Sorbonnessa. Palattuaan Iraniin hän aloitti uransa työministeriön virkamiehenä Esfahanin ja Khuzistanin maakunnissa.
Pihlava
Pihlava on Porin kaupunginosa. Se sijaitsee Meri-Porin alueella, kaupungin läntisellä laidalla, noin 15 kilometrin päässä kaupungin keskustasta. Pihlava on Porin kaupunginosista järjestysnumeroltaan 36:s. Vuonna 2005 Pihlavassa asui 1 665 ihmistä, mikä oli 25 vähemmän kuin vuonna 2000.
Shapour Bakhtiar
Ura ennen Iranin vallankumousta
Bakhtiar liittyi vuonna 1949 älymystön suosimaan Iran-puolueeseen, joka oli osa Mohammed Mossadeqin kansallista rintamaa. Bakhtiar toimi Mossadeqin hallituksen apulaistyöministerinä. Kun šaahi Mohammad Reza Pahlavi syrjäytti Mossadeqin vuoden 1953 vallankaappauksella, Bakhtiar joutui vetäytymään politiikasta ja perusti asianajotoimiston. Hän oli seuraavien 25 vuoden aikana yhteensä noin kuusi vuotta vankeudessa tuomittuna toiminnastaan šaahin vastaisessa oppositiossa. Vihanpitoa ei lievittänyt se, että hän oli šaahitar Soraya Esfandiaryn serkku. Bakhtiar oli vuonna 1960 uudelleen järjestäytyneen kansallisen rintaman näkyvimpiä hahmoja ja sen varapuheenjohtaja. Johtaessaan puolueen opiskelijajärjestöä hän kohosi suosituksi opiskelijoiden keskuudessa, mutta myöhemmin monet puolueen kannattajista arvostelivat hänen johtamistapaansa, joka vaikeutti yhteistyötä muiden oppositiopuolueiden kanssa.
Pääministerikausi ja maanpako
Kun šaahi vuoden 1978 lopussa ymmärsi, ettei vallankumousta enää voisi pysäyttää, hän kääntyi maltillista oppositiota edustaneiden kansallisen rintaman johtajien puolueen. Karim Sanjabi ja Gholam Hossein Sadighi kieltäytyivät yhteistyöstä šaahin kanssa, mutta Bakhtiar suostui johtamaan hallitusta sillä ehdolla, että šaahi poistuisi maasta. Hänet erotettiin tämän omapäisen päätöksen vuoksi kansallisesta rintamasta.
Pihlava
Historia ja asutus
Pihlavan esikaupunkialue syntyi vuonna 1875 perustetun Pihlavan sahan ja vuonna 1899 avatun Porin ja Mäntyluodon välisen rautatien vaikutuksesta. Se kuului vuoden 1967 alkuun saakka Porin maalaiskuntaan, jonka suurin taajama se oli. Pihlavan seurakunta perustettiin vuonna 1960.
Shapour Bakhtiar
Pääministerikausi ja maanpako
Iranin parlamentti hyväksyi Bakhtiarin pääministeriyden 3. tammikuuta 1979, ja hän aloitti tehtävässä seuraavana päivänä. Šaahi lähti maasta 16. tammikuuta ja luovutti nimellisesti valtansa valtionhoitajakunnalle, joka ei kuitenkaan saanut paljoa aikaan. Bakhtiarin hallitus sitä vastoin vapautti kaikki poliittiset vangit, lakkautti sensuurin, avasi uudelleen suljetut yliopistot ja pani alulle vihatun salaisen poliisin SAVAKin lakkauttamisen sekä syytteiden nostamisen useita vanhan hallinnon edustajia vastaan, mutta se ei siltikään saavuttanut vallankumouksellisten luottamusta. Bakhtiar menetti otteensa tapahtumista, kun suosittu uskonnollinen johtaja ajatollah Khomeini palasi 1. helmikuuta maanpaosta. Bakhtiar vastusti Khomeinia, mutta salli tämän paluun Iraniin ja uskoi voivansa tehdä tämän kanssa sovinnon. Khomeini kuitenkin ilmoitti 5. helmikuuta nimittäneensä Mehdi Bazarganin ”lailliseksi” pääministeriksi. Armeijan julistauduttua 11. helmikuuta puolueettomaksi Bakhtiarin hallituksen päivät olivat luetut ja hän joutui piiloutumaan.
Pihlava
Historia ja asutus
Pihlavan rakennuskanta koostuu suurimmaksi osaksi 1970-luvulla rakennetuista kerrostaloista. Lisäksi on omakotitaloja. Pihlavan naapurikaupunginosat ovat Enäjärvi, Rieskala, Metsämaa ja Huvilaranta. Länteen päin mentäessä on muutaman kilometrin päässä Kaanaan ja Yyterin kaupunginosat. Valtatie 2 (aikaisemmin seututie 265 ) ohittaa Pihlavan sen etelä- ja lounaispuolelta.
Radhouane Slimane
Radhouane Slimane (s. 16. elokuuta 1980 Kairouan) on tunisialainen koripalloilija. Pienenä ja isona laitahyökkääjänä pelaava Slimane edustaa Arabiemiirikuntien pääsarjassa pelaavaa Al-Waslia.
Pihlava
Palvelut
thumb|Ilmakuva Pihlavasta. Pihlavan palvelut ovat melko lähellä toisiaan. Kaupunginosan keskellä on Pihlavan kirkko. Lisäksi Pihlavan keskustassa sijaitsee lähikauppa, terveysasema, asukastupa, urheilukenttä, pizzeria, kolme parturia, kampaamo, pankki, kukkakauppa, lahjaliike, kuntosali ja apteekki. Rieskalan puolella sijaitsevat Meri-Porin uimahalli sekä koulukeskus, jossa on yhtenäiskoulu ja kirjasto. Meri-Porin lukio lakkautettiin vuonna 2015, ja Meri-Porin, Pihlavan ja Mäntyluodon kouluista muodostettiin Meri-Porin yhtenäiskoulu.
PopCap Games
Historia
Elokuussa 2007 PopCap Games teki sopimuksen Valve Corporationin kanssa. Se mahdollisti pelien levityksen Valven Steam-verkkopalvelussa. Saman vuoden aikana PopCap osti SpinTop Gamesin ja Retro64:n. PopCap alkoi julkaista ja markkinoida myös muiden pelitalojen pelejä itse kehittämiensä lisäksi.
Shapour Bakhtiar
Pääministerikausi ja maanpako
Bakhtiar pakeni Ranskaan huhtikuussa 1979. Khomeinin hallinnon Teheraniin perustama islamilainen vallankumoustuomioistuin tuomitsi hänet toukokuussa poissaolevana kuolemaan ja ilmoitti kenellä tahansa iranilaisella olevan oikeus surmata hänet. Marraskuussa 1979 Bakhtiar ilmoitti perustaneensa Ranskassa Iranin kansallisen vastarintaliikkeen, joka pyrkisi palauttamaan maahan perustuslaillisen monarkian. Liike sai tukea Irakilta. Vastarintaliike järjestäytyi virallisesti elokuussa 1980 nimellä NAMIR. Bakhtiar tuki epäonnistunutta vallankaappaushanketta, jonka Iranin viranomaiset paljastivat ja tukahduttivat heinäkuussa 1980.
Radhouane Slimane
Slimane on pelannut urallaan kotimaansa lisäksi Portugalissa. Maajoukkuetasolla hän on edustanut Tunisiaa vuosien 2001, 2003, 2005 ja 2007 Afrikan kisoissa. Lisäksi Slimane pelasi maansa historian ensimmäisissä MM-kisoissa 2010. Vuotta myöhemmin hän oli voittamassa myös Tunsialle ensimmäisen Afrikan-mestaruuden.
PopCap Games
Historia
Electronic Arts osti yrityksen heinäkuussa 2011.
Pelit
PopCap Gamesin pelit ovat yksinkertaisia. Alussa pelaajalle annetaan vain muutamia ohjeita, ja peruspelaamisen oppiminen on nopeaa. Useimpia pelejä voi ohjata pelkällä hiirellä, ja ne sisältävät useita samaan perusideaan perustuvia pelimuotoja.
Peleissä käytetään usein Future Crewin jäsenten, Jonne Valtosen ja Peter Hajban säveltämää tracker-musiikkia.
Shapour Bakhtiar
Salamurha
Bakhtiar asui viimeiset vuotensa Pariisin lähellä jatkuvan poliisivartion suojelemana. Hän selvisi hengissä yhdestä salamurhayrityksestä 18. heinäkuuta 1980, kun viisi miestä tulitti hänen asuntoaan Neuilly-sur-Seinessä surmaten yhden ranskalaisen poliisin ja naapurin asukkaan. Joukkoa johtanut libanonilainen Anis Naccache sai elinkautisen vankeustuomion, mutta vapautui vuonna 1990 armahduksella.
Bakhtiar joutui lopulta salamurhan uhriksi kotonaan Suresnesissa Pariisin lähellä 6. elokuuta 1991. Murhan suoritti kolme iranilaista miestä: maanpaossa elänyt NAMIRin jäsen Farydoun Boyerahmadi sekä liikemiehinä esiintyneet Ali Vakili Rad ja Mohammad Azadi. Boyerahmadi järjesti sisäänpääsyn poliisivartion ohi, minkä jälkeen Vakili Rad ja Azadi hyökkäsivät väkivoimin Bakhtiarin kimppuun, mursivat hänen kurkunpäänsä ja lopuksi puukottivat hänet kuoliaaksi hänen omasta keittiöstään löytämällään veitsellä. Myös Bakhtiarin sihteeri puukotettiin kuoliaaksi. Ranskan viranomaiset päättelivät Vakili Radin ja Azadin olleen todellisuudessa Iranin tiedustelupalvelun VEVAKin agentteja. Iranin oppositio syytti presidentti Ali Akbar Hashemi Rafsanjania murhan tilaamisesta.
Vakili Rad jäi elokuussa 1991 kiinni Sveitsissä ja hänet luovutettiin Ranskaan, jossa hänet tuomittiin vuonna 1994 elinkautiseen vankeuteen osallisuudesta Bakhtiarin murhaan. Hän myönsi osallisuutensa, mutta kiisti salaliiton olemassaolon. Hän vapautui armahduksella vuonna 2010 ja palasi Iraniin. Myös Azadi ja Boyerahmadi tuomittiin poissaolevina elinkautiseen, mutta heitä ei ole toistaiseksi saatu kiinni.
Pihlava
Palvelut
Vanhustenhoidosta huolehtivat vanhusten palvelutalo, dementiahoitokoti Dagmaria ja tuetun asumisen palvelukoti Omenapuu.
Giovanni Palatucci
Giovanni Palatucci (31. toukokuuta 1909 Montella, Italia – 10. helmikuuta 1945 Dachau, Saksa) oli italialainen poliisipäällikkö, joka toimi toisen maailmansodan aikana Fiumen kaupungissa (nyk. Rijeka Kroatiassa). Hänen väitettiin auttaneen jopa 5 000 juutalaista turvaan Italiassa piispana toimineen setänsä, Giuseppe Maria Palatuccin luokse. Hänen setänsä oli ilmeisesti myös henkilö, joka aloitti Giovanni Palatuccin myytin pyrkiessään vuonna 1952 saamaan Giovannin vanhemmille valtion eläkkeen. Italian Schindlerinä tunnetun Palatuccin mukaan on nimetty katuja, aukioita ja rakennuksia varsinkin Israelissa ja Italiassa.
Pihlava
Palvelut
Alueella toimii Pihlavan Työväen Urheilijat, PiTU, joka on erikoistunut uintiin ja jalkapalloon. Meri-Porin alueella toimivan partiolippukunnan, Meri-Porin partio ry:n toimitilat sijaitsevat Pihlavassa. Pihlavan vanhalla koululla toimii Mepon kotipesä ry, joka luo aktiviteetteja junioreille ja senioreille.
Giovanni Palatucci
thumb|240px|Giovanni Palatucci -kadun kyltti [[Caggianossa. ("Kultamitali siviilirohkeudesta")]] Palatucci vastaanotti kuolemansa jälkeen useita kunnianosoituksia. Näitä olivat muun muassa New Yorkin kaupungin kunniamaininta, Holokaustin sankariksi nimeäminen Israelin Righteous Among the Nations -listalle vuonna 1990, Italian hallituksen myöntämä Medaglia d’oro -mitali vuonna 1995, paavi Johannes Paavali II:n marttyyriksi julistaminen 2000-2004, sekä Anti-Defamation Leaguen Courage to Care -palkinto vuonna 2005.
Pihlava
Liikenne
Porin ja Mäntyluodon välisellä rataosalla avattiin Pihlavan seisake (lyhenne Plv) radan valmistuttua vuonna 1899. Pysäkkirakennus rakennettiin arkkitehti Bruno Granholmin piirustusten mukaan ja sitä laajennettiin vuonna 1907. Seisakkeelta rakennettiin pistoraide Pihlavan sahalle vuonna 1904. Sieltä kuljetettiin siitä alkaen jätepuuta polttoaineeksi Porin radan liikennepaikoille. Lähistöllä ovat radan varrella sijainneet myös Enäjärven (lyh. Enj, toiminnassa vuodesta 1906) ja Rieskalan (lyh. Ril, vuodesta 1929) seisakkeet. Henkilöliikenne Porin ja Mäntyluodon välillä siirtyi kokonaan linja-autojen hoidettavaksi vuonna 1953 ja Pihlava muutettiin miehittämättömäksi rautatieliikennepaikaksi vuonna 1962. Enäjärven ja Rieskalan liikennepaikat lakkautettiin vuonna 1968. Pihlavan pysäkkirakennus purettiin vuonna 1989, minkä jälkeen paikalla on ollut vain ratapiha. Entisen Rieskalan seisakkeen tuntumassa sijaitsi vuonna 1975 kiskobusseilla hoidetun kokeiluluonteisen henkilöliikenteen seisake.
Giovanni Palatucci
Center for Jewish Historyn tutkimusjohtajan Natalia Indrimin mukaan yli 700 Rijekasta saatua asiakirjaa vahvistavat, että Palatucci itse asiassa auttoi natseja tunnistamalla juutalaisia.
Pihlava
Liikenne
Pihlavaan on Porin kauppatorilta ja matkakeskukselta hyvät bussiyhteydet. Porin Linjojen linjat 34, 34M, 34R, 34W, 35 ja 43 liikennöivät Pihlavaan.
Muuta
Pihlavan työväentalo paloi 28. heinäkuuta 2011 poliisin epäilyn mukaan tuhopoltossa.
Käsisaha
Käsisaha on käsikäyttöinen käsivoimainen saha, jolla lastuamalla leikataan puuta, metallia tai muita materiaaleja. Siinä on hammastettu (sahalaitainen) terä, joka liikkuessa kohdetta vasten leikkaa sitä. Käsisahoissa liike on edestakainen, ja eurooppalaiset sahat tyypillisesti leikkaavat sahaa työnnettäessä. Saha voi myös leikata vetäessä tai jopa molempiin suuntiin.
Käsisahalla voidaan viitata myös konevoimaisiin sahoihin, kuten käsisirkkeli, joissa työstön tekee konevoimainen osa mutta syöttöliike tehdään käsivoimaisesti.
thumb|300px|Perinteinen metsätöissä käytetty puukehyksinen pokasaha. Saha on purettavissa kuljetusta varten. Metsuri saattoi itse rakentaa sahansa puuosat.
Sahanterä
Leikkaustapahtuman kannalta sahan tärkein ominaisuus on terän hampaiden geometria. Hampaan leikkaava sivu voi olla positiivisessa, nolla- tai negatiivisessa kulmassa suhteessa leikattavaan aineeseen. Toinen hyvin tärkeä tekijä on hampaan koko. Hampaan kokoa mitataan yleensä laskemalla kuinka monta hammasta on yhden tuuman matkalla (tpi - teeth per inch). Pienihampaiset sahat, toisin sanottuna ne, joilla on suuri tpi-arvo, leikkaavat hienoa pintaa ja repivät vain vähän materiaalia. Isohampaiset sahat taas leikkaavat nopeammin. Kolmas tekijä sahan geometriassa on ns. hampaiden haritus. Sahan hampaita on käännetty sivuille, jolloin saha leikkaa leveämmän uran kuin sahan materiaalipaksuus. Harituksen hyötynä on sahan vähäisempi jumittuminen sahausuraan.
Vetosaha on saha, jolla sahataan vetämällä eikä työntämällä. Siksi terä ja sahausura voi olla hyvin ohut, joten vetosaha säästää voimia ja on hyödyllinen tarkkuutta vaativissa töissä.
Metallisahoissa hammastus on tiheämpi kuin puuta sahaavissa sahoissa.
Sahatyyppejä
thumb|300px|Tyypillinen metallisaha.Retkeilysahat voivat olla sellasia, että mukana kuljetetaan vain pelkkää terää esimerkiksi kaksinkertaisen vyön sisällä. Kun sahaa tarvitaan otetaan kaari tai kahvapuut luonnosta.
Sahansoittajille tehdään usein erikoissahoja erikseen.
Punanokkakipuajat
Punanokkakipuajat (Hylexetastes) on kipuajien heimoon kuuluva lintusuku.
SVD
Lyhenne SVD voi tarkoittaa:
Hiivauute
thumb|200px|Hiivauutetta Hiivauute on yleisnimitys erilaisille muunnelluille hiivatuotteille, joita käytetään elintarvikkeiden lisäaineina tai ravintoaineina bakteeriviljelmissä. Niitä käytetään usein arominvahventeina ja saamaan aikaan umaminmakua.
Hiivauute sisältää usein luontaisesti glutamiinihappoa. Nesteenä oleva hiivauute voidaan kuivata massaksi tai kuivaksi jauheeksi. Hiivauutteen glutamiinihappoa on vain joissakin hiivoissa, yleensä siinä, jota käytetään leivonnassa. Hiivauutteen glutamiinihappo syntyy käymisessä.
C. J. Box
Charles James Box (1967 ) on yhdysvaltalainen kirjailija, joka on kotoisin Wyomingista ja asuu perheineen Cheyennen lähistöllä. Hän on kirjoittanut Joe Pickett -sarjaan yhdeksän romaania. Sarjan ensimmäinen, Open Season, sisältyy New York Timesin vuoden 2001 merkittävien kirjojen listalle. Lisäksi hän on kirjoittanut muita romaaneja.
Sykerösammalet
Sykerösammalet (Weissia) on lehtisammalsuku, joka kuuluu toukosammalten heimoon. Suvussa on 214 lajia.
Lajeja
Suomessa kasvaa kolme sykerösammallajia, ja yksi laji luokitellaan hävinneeksi (RE).
Roland Aboujaoudé
Roland Aboujaoudé (7. syyskuuta 1930 – 2. toukokuuta 2019 ) oli libanonilainen maroniitteihin kuuluva katolinen piispa. Hänet vihittiin papiksi 25. huhtikuuta 1959 ja nimitettiin Antiokian patriarkaatin vihkipiispaksi sekä Arca in Phoenicia dei Maronitin titulaaripiispaksi 12. heinäkuuta 1975. Piispaksi konsekroinnin suoritti 23. elokuuta Antoine Pierre Khoraiche, jota avustivat Elie Farah ja Joseph Merhi.
Aboujaoudé toimi vihkipiispana, kunnes jäi eläkkeelle 6. kesäkuuta 2011.
Kortikosteroni
thumb|260px|Kortikosteronin rakenne Kortikosteroni on glukokortikoidi-hormoni. Sitä erittää lisämunuaiskuori.
Kortikosteronin kemiallinen kaava on C21H30O4, moolimassa 346,46 g/mol ja CAS-numero 50-22-6.
Ilvesjoki
Ilvesjoki on kylä Kurikassa Etelä-Pohjanmaalla entisen Jalasjärven kunnan alueella. Kapea ja pitkä kylä sijaitsee kunnan eteläkulmassa lähellä Karvian rajaa. Kylän keskellä, pituussuunnassa virtaa Ilvesjoki-niminen joki. Ilvesjoelta on matkaa Karviaan 25 kilometriä, Peräseinäjoelle 46 km ja Seinäjoelle 55 km. Vuonna 1997 kylässä oli 601 asukasta.
Yksi kylän tärkeistä elinkeinoista on maatalous. Ilvesjoella on lihan-, maidon- ja villantuottajia. Ilvesjoella on myös melkein 50 yrittäjää tai ammatinharjoittajaa.
Ilvesjoella toimii kunnallinen peruskoulu. Kylässä toimii myös yksi kauppa, asiamiesposti ja yksi taksi. Ilvesjoen nuorisoseurantalo on nimeltään Toimela. Siellä kokoontuvat erilaiset järjestöt, joita kylässä on yli kymmenen. Lisäksi Toimelassa järjestetään yksityistilaisuuksia, kuten häitä.
Luettelo Suomen katsotuimmista kotimaisista elokuvista
Tämä artikkeli on luettelo kaikkien aikojen katsotuimmista suomalaisista elokuvista Suomessa.
Suomen elokuvasäätiö aloitti katsojamäärien tilastoinnin kotimaisista elokuvista vuonna 1970 ja ulkomaisista vuonna 1972. Arviot katsojamääristä ennen vuotta 1970 perustuvat elokuvahistorioitsija Kari Uusitalon laskelmiin, poikkeuksina eräät yksittäiset 1930- ja 1940-luvun elokuvat, joiden tarkat katsojalukutiedot ovat säilyneet.
Auken
Auken on muun muassa seuraavien henkilöiden sukunimi:
Gilles Rondy
Gilles Rondy (s. 4. syyskuuta 1981 Brest) on ranskalainen avovesiuimari.
Rondy saavutti ensimmäisen arvokisamitalinsa voitettuaan hopeaa 25 kilometrin kilpailusta Berliinin pitkän radan EM-kilpailuissa 2002 Juri Kudinovin jälkeen. Budapestin pitkän radan EM-kisoissa 2006 hän saavutti samasta lajista kultaa uituaan ajan 5.10.17,3.
Volgar
Volgar-urheilupalatsi on urheiluareena Toljattin kaupungissa Venäjällä. Halli sijaitsee aivan Volgan rannalla. Hallin rakennustyöt alkoivat maansiirtotöillä jo vuonna 1969, mutta halli valmistui vasta 1975. Urheilupalatsissa on kaksi osaa. Eteläisessä osassa on virkistymis- ja urheilutilat. Pohjoisessa osassa 5 000 paikkainen musiikkisali. Sali voidaan muuttaa 2 900 paikkaiseksi jäähalliksi. Volgar-urheilupalatsi toimii sekä KHL-liigassa aiemmin pelanneen nykyisen VHL-jääkiekkoseura HK Lada Toljattin että sen farmiseuran Ladjan kotihallina. Kaupunkiin on rakenteilla uusi Lada-arena, jonka on määrä korvata Volgar vuonna 2013.
14. marraskuuta
14. marraskuuta on gregoriaanisen kalenterin mukaan vuoden 318. päivä (319. päivä karkausvuonna). Vuodesta on jäljellä 47 päivää.
Juhlapäiviä
Katso myös: kalenteri ~ 13. marraskuuta, 15. marraskuuta
Antti-Jussi Sipilä
Antti-Jussi Sipilä (s. 5. maaliskuuta 1980 Lahti ) on suomalainen urheilutoimittaja ja aktiiviuransa lopettanut koripalloilija.
Lahden NMKY:n kasvatti Sipilä pelasi Lahdessa Suomen pääsarjaa yhteensä seitsemän kauden ajan voittaen Suomen mestaruuden vuonna 2000, Suomen cupin kaudella 2000–2001 ja saavuttaen SM-hopeaa vuonna 2002, SM-pronssia vuonna 2001 ja cup-hopeaa kaudella 2004–2005. I-divisioonassa hän pelasi kolme kautta vuosina 2005–2008 Helsingin NMKY:tä edustaen. A-nuorten maaotteluita Sipilä pelasi viisi kappaletta.
Sipilä työskentelee urheilutoimittajana Yleisradiossa muun muassa Urheiluruutua juontaen ja koripalloa selostaen.
Ardrossan Townin rautatieasema
Asema avattiin vuonna 1831 nimellä Ardrossan. Nykyinen nimi otettiin käyttöön 2. maaliskuuta 1953. Asemaa ehdotettiin suljettavaksi vuoden 1963 Beechingin leikkausten ensimmäisessä raportissa, ja se suljettiinkin lopulta 1. tammikuuta 1968. Sen tilalle avattiin uusi asema 19. tammikuuta 1987. Sitä käytti 21 586 matkustajaa kaudella 2017–2018.
Helsingin yliopiston oikeustieteellinen tiedekunta
thumb|Oikeustieteellinen tiedekunta käyttää [[Porthania-rakennuksen tiloja.]] Oikeustieteellinen tiedekunta on yksi Helsingin yliopiston 11 tiedekunnasta. Tiedekunta sijaitsee pääosin yliopiston keskustakampuksella. Tiedekunta on perustettu vuonna 1640.
Tiedekunnan nykyisenä dekaanina toimii Johanna Niemi.
Tiedekunnan yksiköt
Oikeustieteellinen tiedekunta on ollut 1. tammikuuta 2010 alkaen laitokseton.
Tiedekunnassa oli tätä ennen seuraavat laitokset:
Tiedekuntaan kuuluvat seuraavat erilliset instituutit ja yksiköt:
Claës Winell
Claës Bertel Napoleon Winell (18. syyskuuta 1892 Kirkkonummi – 9. tammikuuta 1943 Helsinki) oli suomalainen sotilas ja Mannerheim-ristin ritari numero 103. Mannerheim-ristin ritariksi hänet nimitettiin 12. joulukuuta 1942. Sotilasarvoltaan hän oli kenraalimajuri.
Perhetausta
Winellin vanhemmat olivat johtajaopettaja Alfred Napoleon Winell ja Kathinka Maria Hansen. Hänet vihittiin avioliittoon vuonna 1919 Sonja Leonie Ståhlbergin kanssa.
Opinnot
Winell kirjoitti ylioppilaaksi Helsingin ruotsalaisesta normaalilyseosta vuonna 1913 ja liittyi Nylands Nationiin. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina 1913–1915. Hän suoritti Sotakorkeakoulun yleisen osaston I vuosikurssin vuosina 1924–1925 ja komentajakurssin vuosina 1925–1926.
Jääkärikausi
thumb|200px|Havainnekuva M.G.K:n miehistä (Jääkäripataljoona 27:n konekiväärikomppania) Riianlahdelta vuoden 1916 rintamaoloista. Winell liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 17. maaliskuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 2. komppaniaan, josta hänet siirrettiin 10. syyskuuta 1915 alkaen pataljoonan konekiväärikomppaniaan ja myöhemmin 10. heinäkuuta 1917 perustettuun pataljoonan 2. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän suoritti pataljoonan rintamalta paluun jälkeen Libaussa vuonna 1917 järjestetyn sotakoulun A-kurssin.
Suomen sisällissota
Winell saapui Suomeen (Vaasaan) jääkäreiden pääjoukon mukana kapteeniksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi ensin 4. jääkäripataljoonan 4. komppaniaan, josta hänet siirrettiin myöhemmin komppanianpäälliköksi ensin 5. jääkäripataljoonan konekiväärikomppaniaan ja edelleen 10. jääkäripataljoonan konekiväärikomppaniaan. Hänet siirrettiin 25. maaliskuuta 1918 konekivääriupseeriksi 4. jääkärirykmentin esikuntaan, josta hänet siirrettiin sisällissodan loppuvaiheilla 3. toukokuuta 1918 alkaen adjutantiksi 2. jääkäriprikaatiin. Hän otti osaa sisällissodan taisteluihin Viipurissa.
Shokki (sarjakuva)
thumb|Shokki Special-albumin etu- ja takakansi Shokki oli 1970-luvulla Suomessa ilmestynyt kauhusarjakuvalehti, jossa julkaistiin tarinoita amerikkalaisen Warren-kustantamon lehdistä Creepy ja Eerie. Ne jatkoivat 1950-luvulla pannaan joutuneiden EC Comics -kustantamon lehtien, kuten Tales from the Cryptin perinteitä lyhyissä, yllätyksellisesti loppuvissa kauhutarinoissa.
Claës Winell
Talvi- ja jatkosota
Winell osallistui talvisotaan 8. divisioonan komentajana ja otti osaa taisteluihin Karjalankannaksella. Välirauhan aikana hän jatkoi samassa tehtävässä, kunnes hänet siirrettiin 4. divisioonan ja samalla Suomenlahden sotilasläänin komentajaksi.
Jatkosodan puhjettua hänet siirrettiin 8. divisioonan komentajaksi, missä tehtävässä hän oli kuolemaansa saakka ja otti osaa taisteluihin Viipurinlahdella, Ylämaalla, Tervajoella, Sommeessa, Rokkalanjoella, Koivistolla, Porajärvellä, Selkissä, Paateneessa, Karjalan Maaselällä, Suurlahdella, Maanselän asemalla ja Krivissä sekä Syvärillä. Hän kuoli sydänkohtaukseen 9. tammikuuta 1943 Helsingissä osallistuessaan kaatuneen poikansa, luutnantti Berndt Thorolf Winellin hautajaisiin. Claës Bertel Winell on haudattu Helsingin Hietaniemen hautausmaalle.
Luottamustoimet
Winell toimi pioneerikoulutusohjelmakomitean jäsenenä vuonna 1922 ja jalkaväen harjoitusohjesääntökomitean jäsenenä vuonna 1923 sekä Puolustusministeriön asettaman pikakiväärikomitean jäsenenä vuonna 1924. Talvivarustuskomitean jäsenenä hän toimi vuosina 1924–1925 ja 1. divisioonan kunniatuomioistuimen jäsenenä vuosina 1922–1923 sekä Jääkäriprikaatin kunniatuomioistuimen puheenjohtajana vuosina 1926–1928. Suomen upseeriliiton Hämeenlinnan alaosaston puheenjohtajana hän toimi vuosina 1926–1930, ja Jääkäriliiton Hämeenlinnan alaosaston puheenjohtajana vuosina 1928–1930 sekä Suomen upseeriliiton ja Jääkäriliiton Kouvolan alaosaston puheenjohtajana vuosina 1931–1932. Hän toimi myös ruotsinkielessä suoritettavia tutkintoja varten asetetun tutkintolautakunnan apujäsenenä.
Marouan Laghnej
Marouan Laghnej (, s. 22. huhtikuuta 1986 Kairouan) on tunisialainen koripalloilija. Pelintekijänä ja heittävänä takamiehenä pelaava Laghnej edustaa Tunisian pääsarjassa pelaavaa JS Kairouania.
Laghnej pelasi vuonna 2004 Tunisian alle 20-vuotiaiden maajoukkueessa ja kuului myös vuoden 2007 Afrikan kisoissa Tunisian joukkueeseen.
Jääkiekon nuorten maailmanmestaruuskilpailut 2004
Katsojaluvut
Kilpailuun odotettiin 100 000 katsojaa. Lippuja myytiin ennakkoon noin 50 000. Paikalle saapui turisteja Yhdysvalloista ja Kanadasta, jossa nuorten kisoja arvostettiin enemmän kuin aikuisten. Paikalle tuli lisäksi NHL-scoutteja 30 seurasta katsomaan, ovatko jo NHL:ään varatut pelaajat kehittyneet. Scoutteja oli noin 150.
Valinta
Suomi valittiin isäntämaaksi vuonna 2002. Suomen jääkiekkoliitto valitsi kisapaikat tarjouskilpailun perusteella.
A-lohko
Ottelujen alkamisajat paikallisia aikoja.
B-lohko
Ottelujen alkamisajat paikallisia aikoja.
Pudotuspelit
Ottelujen alkamisajat paikallisia aikoja.
Jim Stolze
thumb|Jim Stolze vuonna 2006.
Jim Stolze (s. 30. marraskuuta 1973) on Internet-strategian asiantuntija. Hän on perustanut useita alan yrityksiä, työskennellyt Hollannin suurimmilla verkkosivustoilla ja kirjoittanut aiheesta kolme kirjaa. TED.com valitsi Jim Stolzen yhdeksi kahdestatoista lähettiläästään ympäri maailmaa. Lisäksi hän on suosittu puhuja kansainvälisissä konferensseissa ja yritystilaisuuksissa.
Opiskelu
Kansainvälistä huomiota Stolze saavutti ihmiskokeella, jossa hän eli kuukauden ajan ilman verkkoyhteyksiä. Tämän jälkeen hän liittyi Lifehackers-liikkeeseen ja kirjoitti sähköpostikäyttäjän selviytymisoppaan How to Survive Your Inbox. Ennen esikoisteostaan Stolze oli myös yksi DutchCowboys-blogin pääkirjoittajista.
Hänen tuorein kirjansa on nimeltään "Uitverkocht!" eli "Loppuunmyyty", jossa hän kuvailee huomiotalouden toimintaa. Kirja oli Hollannissa ehdolla vuoden bisneskirjaksi.
TEDx
Jim Stolze on TEDx-yhteisön johtohahmo. Yhdessä tiiminsä kanssa hän on järjestänyt kolme TEDxAmsterdam-tapahtumaa, joissa ovat vierailleet puhujina muun muassa teknologiavisionääri Kevin Kelly, tanskalainen arkkitehti Bjarke Ingels, entinen astronautti Wubbo Ockels ja professori Barry Schwartz. Vuonna 2012 Jim Stolze muutti viideksi kuukaudeksi Dohaan (Qatar) perustamaan TEDin ja Dohan elokuvainstituutin uutta organisaatiota tukemaan TEDin tehtävää "levittämisen arvoisten ideoiden" jakamisesta.
Vilhelm Leijona
thumb|1600-luvun kuvitelma Vilhelm Leijonan ulkonäöstä. Vilhelm Leijona (1143–1214, Uilliam Garm) oli Skotlannin kuningas. Hän hallitsi maata 1165–1214 eli pitempään kuin kukaan ennen vuoden 1603 valtioliittoa. Hän oli vahva kuningas, jonka valtakautta varjosti vain pakkomielle saada Northumberland Englannilta.
Vuonna 1188 Vilhelm sai paavin allekirjoittamaan bullan, joka julisti, että Skotlannin kirkko on suoraan Rooman alainen, ja näin suojasi sen Englannin arkkipiispojen vaatimuksilta.
Kampakäpypalmu
Kampakäpypalmu (Dioon edule) on käpypalmuihin kuuluva laji, jota esiintyy Pohjois-Amerikassa Meksikossa. Sen levinneisyysalue Itäisen Sierra Madren vuoristossa on laaja. Kampakäpypalmun elinympäristöä ovat trooppisten lehtimetsien ja tammimetsien välivyöhykkeen kiviset alueet ja kalliot.
Laji on uhanalaisuusluokituksessa silmälläpidettävä (NT).
Galician kieli
pienoiskuva|Puhuttua galiciaa Galician kieli eli galego kuuluu indoeurooppalaisen kielikunnan romaaniseen kieliryhmään. Sitä puhutaan Galician itsehallintoalueella Espanjassa ja osissa viereisiä Asturian ja Kastilian ja Leónin itsehallintoalueita. Sillä on Galiciassa virallisen kielen asema yhdessä espanjan kielen kanssa.
Galicia on läheistä sukua espanjan ja erityisesti portugalin kielelle. Jotkut kielitieteilijät pitävät galiciaa ja portugalia saman kielen murteina tai muunnelmina, mutta yhteisestä historiasta huolimatta niiden välillä on nykyisin huomattavia ääntämis-, sanasto- ja kielioppierojakin.
Nykyään galician kielen päivää vietetään 17. toukokuuta.
Historia
Nykyinen galician kieli on peräisin Miño-joen (port. Minho) laaksossa keskiajalla syntyneestä galego-portugaliksi kutsutusta kielimuodosta. Varhaisin kirjallisuus on kirjoitettu jo ennen kielten eriytymistä, sillä galego-portugali kukoisti runouden kielenä 1200–1300-luvuilla jopa puhuma-alueensa ulkopuolella Kastilian hovissa saakka, sillä sitä pidettiin lyyrisempänä kuin kastilian kieltä.
Koska Portugalin ja Galician välille muodostui valtakunnanraja jo hyvin varhain, kielet kuitenkin vähitellen erkanivat toisistaan. Tähän vaikutti myös se, että portugalin kirjakielen malli saatiin huomattavasti rajaseudun galegoa muistuttavia murteita etelämpää, Coimbrasta ja Lissabonista.
Galego puolestaan joutui katolisen kuningasparin, Ferdinandin ja Isabellan, kielipolitiikan vuoksi vuosisadoiksi ainoastaan rahvaan puhekielen stigmatisoituun asemaan. 1800-luvulla alkanut Rexurdimento eli uudelleenherääminen nosti sen vähitellen taas kirjakieleksi ja omaperäisen kirjallisuuden kieleksi.
Alueellinen sijoittuminen
Galegoa puhuu yli kolme miljoonaa ihmistä. Suurin osa Galician itsehallintoalueen väestöstä puhuu sitä. Myös monet siirtolaiset muualla Espanjassa (Madrid, Barcelona, Biskaja), Etelä-Amerikassa (Buenos Aires, Montevideo, Havanna) ja Euroopassa (Andorra, Geneve, Lontoo) puhuvat sitä.
Murteet
Galiciassa on useita murteita, mutta eri murteiden puhujat ymmärtävät toisiaan täysin.
Konsonantit
Lähde:
Kirjoitusjärjestelmä
Koska galician kirjakielen normi on varsin nuori eikä sillä ole vuosisataisen tradition mukanaan tuomia epäsäännöllisyyksiä painolastinaan kuten espanjalla ja portugalilla, oikeinkirjoituksesta on voitu tehdä varsin johdonmukainen.
Nykyisin galiciaa kirjoitetaan latinalaisin aakkosin.
Kielioppi
Artikkelien ja painottomien pronominien runsaat yhteensulautumat mm. verbien kanssa ovat mielenkiintoinen vanhahtava piirre (esim. portugalissa se on säilynyt huomattavasti rajoitetumpana). Samoin painottomien pronominien sijoitus lauseessa on (portugalin tapaan) eräs galician kieliopin piirre.
Galician oikeinkirjoituksen ja kieliopin normit luotiin 1980-luvun alussa, ja niitä on sittemmin hieman tarkistettu ja muokattu, viimeksi 2003.
Konsonantit
k-äänne vokaalien edellä kirjoitetaan ca, que, qui, co, cu θ-äänne vokaalien edellä kirjoitetaan za, ce, ci, zo, zu.
Lyhyt teksti kaikilla kolmella sukulaiskielellä
''Atravesamos rúas desertas. A noite, serena e silenciosa, acolleunos sen sorpresa. O meu amigo explicou: -Perdoe. Eu estou na casa dunhas amigas... sen confort... Góstame saír de Lisboa de cando en vez: ¡hai tanta tranquilidade na provincia!'' (galicia)
''Atravesamos calles desiertas. La noche, serena y silenciosa, nos acogió sin sorpresa. Mi amigo explicó: -Perdone. Yo estoy en casa de unas amigas... sin confort... Me gusta salir de Lisboa de vez en cuando: ¡hay tanta tranquilidad en la provincia!'' (espanja)
Tunnettuja puhujia
Rosalía de Castro on tärkeimpiä kansallisia symboleita; hänen runokokoelmaansa Cantares gallegos vuodelta 1863 pidetään modernin galicialaisen kirjallisuuden ensimmäisenä merkkiteoksena.
Alfonso Daniel Rodríguez Castelao, kirjailija, kuvataiteilija ja poliitikko, eräs Galician suurmiehistä.
Ramón Otero Pedrayo on merkittävimpiä galicialaisia romaanikirjailijoita; hänen puhujanlahjansa olivat kuulut ympäri Eurooppaa hänen elinaikanaan.
Álvaro Cunqueiro on tärkeimpiä ja rakastetuimpia galicialaisia kirjailijoita; häneltä on peräisin myös eräs tunnetuimmista galiciankielisistä lainauksista, Mil primaveras máis, jossa hän hieman ennen kuolemaansa toivoi galician kielelle tuhatta kevättä lisää.
Eduardo Blanco Amor aloitti Galician nykykirjallisuuden uuden sukupolven.
Manuel Rivas on Galician tärkeimpiä nykykirjailijoita ja todennäköisesti tunnetuin ja suosituin Galician ulkopuolella. Hän kirjoittaa galiciaksi, mutta kääntää yleensä itse teoksensa espanjaksi, mikä lisää huomattavasti niiden levikkiä.
Federico García Lorca julkaisi teoksen Seis poemas galegos ('Kuusi galicialaista runoa') vuonna 1935.
Wenlockin olympialaiset kisat
Wenlockin olympialaiset kisat ovat englantilaisessa Much Wenlockin kylässä järjestettävät perinteikkäät urheilukisat. Ne perustettiin vuonna 1850, ja niitä pidetään nykyaikaisten olympialaisten edeltäjinä.
Brookes perustaa olympiajärjestön
thumb|Wenlockin olympialaisten kisojen perustaja [[William Penny Brookes.]] Vuonna 1850 englantilainen kansanvalistaja, maalaislääkäri William Penny Brookes (1809–1895) perusti Much Wenlockissa yhteisön nimeltä The Olympian Class. Yhteisön tavoitteena oli moraalisen, ruumiillisen ja älyllisen kehityksen edistäminen paikallisessa väestössä. Näitä päämääriä edistämään perustettiin vuosittaiset urheilukilpailut alueen työväestölle. Lajeina kilpailuissa oli perienglantilaisia lajeja kuten kriketti ja jalkapallo, sekä joitain hupilajeja kuten kutominen ja yhdellä jalalla hyppiminen. Palkintoja jaettiin myös henkisistä saavutuksista.
Brookes oli kiinnostunut antiikin Kreikassa järjestetyistä Olympian kisoista, ja kuultuaan Kreikassa aletun taas jatkaa näitä antiikin urheiluperinteitä hän avusti rahallisesti Ateenassa vuonna 1859 järjestettyjä Zappaan olympialaisia. Brookes haaveili kansainvälisistä olympiakisoista ja pyrki sinnikkäästi mutta turhaan saamaan ajatustaan läpi kreikkalaisille, jotka kieltäytyivät aina kohteliaasti.
Olympialaiset kisat kukoistavat ja hiipuvat
Vuonna 1860 Wenlockin yhteisö otti nimekseen Wenlock Olympian Society ja vuonna 1865 perustettiin liverpoolilaisten kanssa kansallinen olympiayhteisö National Olympian Association. Kisat laajenivat muuallekin Englantiin, muun muassa Lontooseen, ja niihin sisältyi nyt Zappaan olympialaisista omaksuttuja uusia lajeja kuten keihäänheitto. Kisojen juhlallisuuksissa viitattiin niiden kreikkalaisiin esikuviin, yleisöä oli runsaasti ja Brookesista oli tullut Englannissa tunnettu henkilö.
Kiistat osallistujien ammattilaisuudesta jakoivat kuitenkin pian englantilaisen urheiluväen, ja olympialaiset kisat menettivät jonkin verran suosiotaan 1870-luvulta eteenpäin.
Paroni de Coubertin kiinnostuu
Nykyaikaisen olympialiikkeen perustaja ranskalainen paroni Pierre de Coubertin kuuli 1880-luvun lopulla Wenlockin kisoista ja aloitti kirjeenvaihdon Brookesin kanssa. Miehet jakoivat yhteisen haaveen kansainvälisistä olympiakisoista ja Coubertin lainasi Brookesin ajatuksia usein omassa kampanjassaan olympialaisten elvyttämiseksi. Coubertin vieraili Wenlockissa vuonna 1890 ja perusti paljolti näiden kokemuksiensa ja Brookesin kanssa käymänsä ajatustenvaihdon pohjalta kansainvälisen olympiakomitean, joka järjesti ensimmäiset nykyaikaiset olympialaiset vuonna 1896. William Penny Brookes kuoli vain neljä kuukautta ennen kisoja.
Lontoon kesäolympialaisten 2012 toinen maskotti on nimetty Wenlockiksi huomionosoituksena Wenlockin historialle nykyaikaisten olympialaisten edeltäjänä ja inspiroijana.
Wenlockin kisat nykyisin
thumb|Much Wenlockin urheilukenttiä. Wenlockin olympialaiset kisat ovat jatkuneet lähes keskeytyksettä tähän päivään asti, ja nykyisin kisat järjestetään joka heinäkuu Much Wenlockissa. Kisojen lajiohjelmaan vuonna 2012 kuuluivat muun muassa yleisurheilu, maratonjuoksu, kävely, triathlon, lentopallo, jalkapallo, maahockey, verkkopallo, sulkapallo, nurmikeilailu, purjelento, touchtennis, jousiammunta, golf, miekkailu ja esteratsastus.
Valkoniskaluri
Valkoniskaluri (Lorius albidinucha) on lurien sukuun kuuluva kaija.
Koko ja ulkonäkö
Valkoniskalurin pituus on noin 26–28 cm. Se muistuttaa paljon aitoluria. Sen höyhenpuvun yleisväri on punainen. Päälaki ja otsa ovat mustat, niskassa on mustan rajaama valkoinen laikku, siivet ovat päältä vihreät ja siipien alapeitinhöyhenet ovat punaiset. Siipisulkien alapinnalla on leveä keltainen raita. Pyrstö on punainen ja sen kärkiosa on vihreä. Nokka on punaoranssi, iiris keltainen tai punertava ja koivet mustahkot.
Elinympäristö
Valkoniskalurit asuvat vuoristometsissä 500–2 000 metrin korkeudella, joskus alempanakin. Populaation koko on luultavasti alle 10 000 yksilöä ja kanta on pienenevä.
Lisääntyminen
Pesintä tunnetaan puutteellisesti.
Ravinto
Valkoniskalurit syövät todennäköisesti samanlaista ravintoa kuin aitolurit.
Hartsiakaasia
Hartsiakaasia eli niilinakaasia (Vachellia nilotica, aiemmin Acacia nilotica) on hernekasvien (Fabaceae) heimoon kuuluva trooppinen puu.
pienoiskuva|vasen|120px|Lehti, kukka ja palko. Hartsiakaasiaa tavataan laajoilla alueilla Afrikassa ja Aasiassa.
Hartsiakaasian lehtiä käytetään karjan rehuna, ja myös sen palkoja syötetään valkuaisrehuna vuohille, lampaille ja naudoille. Puuainesta käytetään sekä puusepäntyössä että polttopuuna, ja siitä voi tehdä myös puuhiiliä. Kaarnasta saadaan parkkiainetta. Nuoria palkoja voi käyttää myös ihmisravinnoksi.
Pygela
Pygela eli Fygela   oli antiikin aikainen kaupunki ja kaupunkivaltio (polis) Jooniassa nykyisen Turkin alueella. Sen kaupunkikeskus sijaitsi nykyisen Aydınin maakunnan Kuşadasın kaupungin paikalla.
Maantiede
Pygela sijaitsi Joonian rannikolla hieman etelään Efesoksesta. Pygelan kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä.
Historia
Kreikkalaisessa mytologiassa Pygelan perustajana pidettiin Agamemnonia, ja sen ensimmäisten asukkaiden katsottiin olleen tämän armeijan jäännöksiä Troijan sodasta palattaessa. Pygelan varsinaisesta historiasta tiedetään melko vähän. Klassisella kaudella 400-luvulla eaa. Pygela kuului Ateenan johtamaan Deloksen meriliittoon, ja se esiintyy liiton verotusluetteloissa vuosina 446/445–415/414 eaa. Kaupunki löi omaa hopea- ja pronssirahaa 300-luvulta eaa. lähtien. Rahojen kuvituksessa esiintyy Artemis Munykhia. 300-luvun eaa. lopulla Pygela teki isopoliteia-sopimuksen Miletoksen kanssa.
Pygelan asema itsenäisenä poliksena ei ollut kovin vahva, vaan sitä uhkasivat sekä Samos että Efesos. Efesos liitti Pygelan itseensä viimeistään varhaisella hellenistisellä kaudella. Dioskorides kehui kaupungin viiniä.
Pygelan asukkaiden jakoja olivat heimo (fyle) ja genos. Nimeltä tunnetaan piirtokirjoitusten perusteella fyle Agamemnonis ja genos Euridai. Kaupungin kansalaisesta käytettiin etnonyymejä Pygeleus, Pygaleus ja Fygeleus.
Rakennukset ja löydökset
Pygela on ollut ympäröity muurein, joita on kaivettu noin 40 metrin matkalta. Löydettyjen piirtokirjoitusten perusteella kaupungissa oli Artemis Munykhialle omistettu pyhäkkö. Paikalta löydetty keramiikkaa ajoittuu pääasiassa 300-luvulle eaa.
Ruskuaispussi
Ruskuaispussi on alkion ulkopuolinen rakenne. Linnuille, matelijoille, haille, luukaloille ja primitiivisille nisäkkäille ruskuaispussi tarjoaa ravintoa koko sikiökehityksen ajan. Muilla nisäkkäillä ruskuaispussin merkitys on hieman toisenlainen. Eliöillä, joilla ei ole keltuaista, ruskuaispussi sisältää muuta nestettä. Tämän takia on ollut paljon erimielisyyttä siitä, pitäisikö tätä rakennetta kutsua ruskuaispussiksi.
Rakenne
Ruskuaispussi on nisäkkäillä kaksiosainen. Uloimpana on parietaalinen ruskuaispussi, joka koostuu kahdesta solukerroksesta: troftoblastista ja parietaalisesta  endotermistä. Parietaalinen ruskuaispussi on kosketuksissa kohdun seinämään. Viskeraalinen ruskuaispussi sijaitsee parietaalisen pussin sisällä. Se on muodostunut alkion ulkopuolisesta mesodermistä ja viskeraalisesta endotermistä.
Tehtävät
Parietaalisen ruskuaispussin tehtävänä on suojata alkiota ja säädellä äidin kudoksista peräisin olevien aineiden diffuusiota alkioon. Alkionkehityksen alkuvaiheessa viskeraalisella ruskuaispussilla on tärkeä tehtävä ravinteiden, kaasujen ja jätteiden vaihdossa äidin ja alkion välillä. Viskeraalisessa ruskuaispussissa kehittyvät myös varhaiset verisolut sekä sikiöaikainen hemoglobiini. Ruskuaispussin sisällä on myös itusoluja, jotka ovat varhaisia lisääntymissoluja. Itusolut vaeltavat lisääntymiselimiin viidennellä viikolla.
Alkio kasvaa nopeasti 3–4 viikon iässä, ja litteä alkio poimuttuu. Osa ruskuaispussista siirtyy alkion sisään ruoansulatuskanavan limakalvoon ja muodostaa vatsa- ja rintaontelon.
HMS London (D16)
HMS London (viirinumero D16) oli Britannian kuninkaallisen laivaston County-luokan hävittäjä.
Valmistus
Alus tilattiin 6. helmikuuta 1957 Swan Hunterilta, missä köli laskettiin 26. helmikuuta 1960. Se laskettiin vesille 7. joulukuuta 1961 kumminaan Gloucesterin herttuatar ja otettiin palvelukseen 4. marraskuuta 1963 ensimmäisenä päällikkönään J. C. Bartosik.
Palvelus
Alukselta laukaistiin huhtikuussa 1964 Aberporthin ampuma-alueella ensimmäisen kerran Sea Slug -ohjus. Koulutuksen päätyttyä alus liittyi HMS Tigerin, HMS Penelopen ja RFA Wave Chiefin muodostamaan osastoon, jonka tehtävänä oli vierailla Etelä-Amerikassa. Osasto ylitti Atlantin syyskuussa 1964. Sen ensimmäinen vierailu kohde oli Ireland Islandin laivastotukikohta Bermudalla, missä osastoon liittyivät HMS Lynx ja HMS Odin. London erosi osastossa tehdäkseen neljän päivän laivastovierailun Houstonissa esiintyäkseen British Trade Fair -tapahtumassa. Alus lähti 1. lokakuuta Houstonista paluumatkalle osastoon, joka oli juuri lähtenyt Cartagenasta. Alus läpäisi 6. lokakuuta vara-amiraali Sir Fitzroy Talbotin johtamaan laivasto-osaston mukana Panaman kanavan, minkä jälkeen osasto vieraili Callaossa Perussa, Valparaisossa Chilessä, Punta Arenasissa Uruguayssa ja Rio de Janeirossa Brasiliassa. Etelä-Amerikan rannikolta se lähti Tristan da Cunhan kautta Simon’s Towniin, jossa alus vietti joulun ja uudenvuoden. Matka jatkui Kaukoitään, jossa alus vieraili Hongkongissa, Bangkokissa ja Subicissa.
London oli 1. huhtikuuta 1979 viimeinen Britannian kuninkaallisen laivaston alus, joka poistui Maltan laivastotukikohdasta Maltan hallituksen suljettua sotasataman. Alus poistettiin palveluksesta 14. joulukuuta 1981 palveltuaan sitä ennen kuusi kuukautta Länsi-Intiassa, jossa sen miehistö todisti muun muassa Antiguan itsenäistymistä.
Pakistanin laivasto
Alus myytiin 23. maaliskuuta 1982 Pakistanille, joka liitti sen laivastoonsa nimellä PNS Babur. Alus poistettiin palveluksesta 1993 ja myytiin romutettavaksi 1995.
S/S Koral
S/S Koral oli alun perin Saksan keisarikunnan laivaston rakentama ja käyttämä miinanraivaaja M59. Alus oli nimellä Prezidentas Smetona Liettuan merivoimien lippulaiva ennen Neuvostoliiton miehitystä, minkä jälkeen se liitettiin Neuvostoliiton laivastoon Primūnas.
Valmistus
Saksan keisarikunnan laivasto tilasi miinanraivaaja M59:n Deschimag-Werk Seebeckin telakalta. Se laskettiin vesille 31. lokakuuta 1917.
Palvelus
Vuonna 1927 Weimarin tasavalta myi 289 000 litillä aluksen Liettualle, joka antoi sille Liettuan ensimmäisen presidentin Antanas Smetonan mukaan nimen Prezidentas Smetona. Aluksen tehtävinä olivat muun muassa rannikon suojaaminen salakuljettajilta ja toimia koulutusaluksena. Laivaan tehtiin lukuisia muutoksia ja vuonna 1935 se nimettiin Antonas Smetonaksi ja edelleen 22 kesäkuuta 1940 alus sai nimen Primūnas.
Neuvostoliiton miehitettyä Liettuan alus liitettiin elokuussa Neuvostoliiton laivastoon, joka nimesi sen aluksi Otlichnikiksi. Siitä tehtiin sisäasianministeriön vartiolaiva ja se nimettiin Koraliksi.
Koral muutettiin uudelleen miinanraivaajaksi. Se upposi 11. tammikuuta 1945 Helsingin satamasta lähdettyään Saksan laivaston sukellusveneen U-745 torpedoimana. Vuonna 2007 Viron viranomaiset paikansivat hylyn, joka lepää Suomenlahdella, 35 kilometrin päässä Tallinnasta ja 80 metrin syvyydessä.
Bill Wallace
Bill "Superfoot" Louis Wallace (s. 1. joulukuuta 1945 Portland, Indiana) on yhdysvaltalainen kamppailulajien taitaja, entinen potkunyrkkeilijä ja näyttelijä. Wallace oli aktiiviurallaan PKA liiton potkurnyrkkeilyn keskisarjan mestari vuosien 1974–1980 aikana.
Stewie Griffin
Stewart Gilligan ”Stewie” Griffin on fiktiivinen hahmo yhdysvaltalaisessa animaatiosarjassa Family Guy. Hän on Peter ja Lois Griffinin nuorin lapsi, Chrisin ja Megin pikkuveli. Stewien ääninäyttelijänä toimii näyttelijä Seth MacFarlane.
Ulkonäkö & luonne
Stewie on huippuälykäs vauva jolla on amerikkalaisen jalkapallon muotoinen pää, muutamia hiushaituvia sekä "epäilevä" katse. Stewie puhuu brittiaksenttia jäljittelevällä tyylillä, vaikka todellisuudessa hän on hyvin epävarma äänestään eikä puhu niin. Stewie suunnitteli ensimmäisillä kausilla maailmanvalloitusta ja äitinsä murhaa, ja eräässä luomassaan simulaatiossa Stewie miltei onnistuikin molemmissa tavoitteissaan. Tuoreemmilla kausilla hän on sittemmin jättänyt aikeet sikseen vaikka ei pidäkään vanhemmistaan.
Vitsit Stewien ympärillä perustuvat suurelta osin tämän ikään, ja ei ymmärrä kaikkea huvittuen lapsille ominaisista asioista. Esimerkiksi Peterin leikkiessä pojan kanssa piilosta, Stewie hämmentyy Peterin "kadotessa näköpiiristä" vaikka tämä peitti käsillään vain kasvonsa. Myös Loisin tavatessa sanoja joita Stewie ei saisi kuulla Stewie tokaisee, että "hänen on murrettava tämä koodi". Tämän paras ystäväkin Brian usein pilailee Stewien kustannuksella näistä syistä.
Perheestä Brianin lisäksi vain Chris (toisinaan myös Meg) ymmärtävät Stewien puhetta täydellisesti, mutta vanhemmat Peter ja Lois eivät. Myös suurin osa sivuhahmoista ymmärtää Stewien puhetta. MacFarlance on kommentoinut, että perhe ei toisinaan "halua ymmärtää" tai ottaa tosissaan Stewietä, vaikka ymmärtäisivätkin tämän puhetta.
Suhteet
Stewie on seurustellut mm. Olivian ja Penelopen kanssa, jotka molemmat olivat tälle huonoa seuraa. Suuressa osassa jaksoista Stewie on osoittanut myös useita homoseksuaalisia piirteitä, ja hän on muun muassa vaatinut Briania ottamaan kuvan, jossa nämä suutelevat.